stanford-oval/wikipedia huggingface dataset:
Grand Theft Auto: San Andreas
תקציר > מיתוסים ואגדות

עיירת הרפאים לאס ברוחס (בעברית: "המכשפות") היא עיירת רפאים במשחק, שמבוססת על עיירה אמיתית שבקליפורניה בשם calico ובה התושבים שרפו פעם למוות מכשפה. ולגבי מה שקורה במשחק: המקום נטוש כולו, השמיים סגולים בלילה והוא האזור היחידי במשחק שזוהר ככה בלי עזרה של אור, על גגות הבתים של העירייה ניתן לראות כיתובים מוזרים שבהם כתוב בגדול מספר פעמים SOS שהוא סמל לזעקה לעזרה.
דבר שני המאפיין את המקום הוא בית הקברות שבו שישה קברים שעל אחד מהם יש את הספרה 6 שהוא מספר השטן: 666 עוד דבר שניתן למצוא בעיריית הרפאים הוא דיווח מוזר שנשמע ברכב משטרה במקום מסוים קרוב לעירייה שתרגומו הוא: "יש לנו אישה היסטרית בלאס ברוגס היא טוענת שהיא מכשפה או משהו". בנוסף לכך עוד רמז הוא בור הנמצא בקרבת העיר ובו שישה שקים של מה שנראה כמו גופות.
שחקנים רבים טוענים שהם שיחקו במשחק ונכחו במקום הם ראו את המכשפה הולכת לה ונעלמת דרך השער של בית הקברות של עיר הרפאים כאילו היא הולכת לה לעולם הבא, אך אין זה דבר נכון ונציג חברת Rockstar Games הוכיח טענה זו כשגויה.
תקציר > עלילה > לוס סאנטוס

המשחק מתחיל ב-1992, עם חזרתו של קארל ג'ונסון לעיר הולדתו לוס סאנטוס לאחר שנודע לו שאמא שלו נרצחה. כשהוא עושה את דרכו לרחוב שבו גדל, "גרוב סטריט", הוא נעצר על ידי השוטרים - טנפני ופולאסקי - מיחידת C.R.A.S.H. שמסבירים לו שהם רצחו שוטר אחר - פנדלברי - ושיאשימו אותו ברצח אם הוא לא יסכים לעבוד בשבילם. קארל מגיע לבית הישן שלו ושם פוגש חבר ילדות, ביג סמוק, שמספר לו שההלוויה של אמא שלו כבר התחילה. קארל נוסע להלוויה ופוגש את אחיו סוויט, את אחותו קנדל, ועוד חבר ילדות שלו שמכונה ריידר. סוויט כועס על קארל שנטש את המשפחה ואת הכנופיה שלהם, "משפחות גרוב סטריט". אחרי שהוא רואה את הזעם של סוויט הוא מחליט להישאר בלוס סאנטוס ולעזור לכנופיה לחזור לגדולה אחרי שהפכה לחלשה וקטנה בעקבות הסמים וסכסוכים בין המשפחות שמרכיבות אותה. קארל פוגש שוב ושוב את השוטרים, פרנק טנפני ואדי פולאסקי, ועושה בשבילם עבודות. הוא עוזר לחבר כנופיה נוסף, "OG Loc", לפתח את קריירת הראפ שלו בעזרת גנבת ספר חרוזים ורצח המנהל של ראפר מצליח בשם "מאד דוג" (פארודיה על סנופ דוג). בנוסף, קארל פוגש את החבר של אחותו קנדל, סיזר, מנהיג כנופיה מקומית ועל אף שהוא וסוויט מתנגדים לקשר תחילה השניים מתיידדים. בשלב מסוים, סוויט מחליט לנסות לאחד את המשפחות המסוכסכות כדי להחזיר לבמה את הכנופיה אבל במהרה מתגלה שהמשטרה הכינה מארב במקום. סוויט מנסה לאחד את המשפחות שוב, והפעם מארגן תקיפה נגד הכנופיה היריבה, הבאלאס. אבל לפני שקארל מצטרף הוא מקבל שיחת טלפון מסיזר. שניהם נפגשים וסיזר מראה לו את טנפני, פולאסקי, ביג סמוק, ריידר וחברי כנופיית באלאס יוצאים ממתחם חנייה ליד מכונית "סייבר" ירוקה, אותה מכונית ששימשה את הרוצחים של בוורלי, אמו של קארל. קארל מגיע לסוויט כשהוא מבין שלכנופיה שלו נטמנה מלכודת, וששני חברי הילדות שלו בגדו בו ואחרי קרב יריות ארוך סוויט וקארל נעצרים.
תקציר > עלילה > לוס סאנטוס > האזור הכפרי

קארל מתעורר כשהוא אזוק במושב האחורי של מכונית משטרה. פולאסקי וטנפני משחררים אותו ומסבירים לו שסוויט נעצר, ושקארל ממשיך לעבוד בשבילם. הם מנחים אותו לרצוח עד מדינה שמתכנן להפליל אותם ולצלם את הראיות. קארל נפגש עם סיזר וקנדל ומבין שמסוכן מדי לחזור ללוס סאנטוס, ולכן עליו להישאר בכפרים. סזאר מקשר אותו לקטאלינה, קרובת משפחה שלו שיכולה לעזור לו. קארל וקטאלינה יוצאים לשדוד תחנת דלק, בנק, חנות אלכוהול ומקום הימורים, וקטאלינה מתאהבת בקארל. לאחר מכן, אדם זר מורה לו להגיע לחווה מסוימת, ומתגלה שהאדם ששלח את קארל הוא היפי בשם "The Truth" (האמת), בעל החווה שמגדל מריחואנה. קארל מגיע ורואה שטנפני מעשן מהמריחואנה אבל עוזב מבלי לשלם וטרות' מסביר לקארל שיעבוד בשבילו כדי לשלם את החוב של טנפני. קארל נשלח לגנוב קומביין תבואות מחווה סמוכה. בנוסף קארל מתחיל להתחרות במרוצים מקומיים ופוגש את מארגן המירוץ, וו זי מו - מנהיג כנופיה סינית בסאן פיירו שמתכננת להיכנס גם ללאס ונטורס בעתיד. קארל מתחרה במירוץ נוסף, הפעם עם קטלינה וחברה החדש (קלוד, הפרוטגוניסט הראשי ב-GTA III). כשקארל מנצח, קטאלינה מעבירה לו את הבעלות על מוסך בסן פיירו ומספרת שהיא נוסעת עם חבר שלה לליברטי סיטי. קארל מגיע לחווה של טרות' פעם נוספת, ושניהם שורפים את שדות המריחואנה שלו אחרי שהמשטרה מגלה עליהם. קארל הורס מסוק משטרה שהגיע לעצור אותם ושניהם נוסעים לסאן פיירו ביחד עם מסמכי הבעלות על המוסך. סיזר וקנדל מצטרפים אליהם בהמשך.
תקציר > עלילה > לוס סאנטוס > סאן פיירו

קארל וטרות' מתחילים לעבוד על המוסך ומגייסים 3 חברים של טרות' - ג'טרו ודווין שיכולים לעזור עם המכוניות, וזירו - גאון טכנולוגי שמחזיק בחנות צעצועי מלחמה בשלט רחוק. טנפני ממשיך להציק לקארל ולתת לו משימות, בזמן שסיזר וקארל מגיעים לפגישה סודית של ריידר עם השותפים החדשים שלו שיצרו ארגון סחר בסמים בשם "לוקו סינדיקט" (סינדיקליסט משוגע). קארל מזהה את אחד מחברי הארגון, ג'יזי בי בתור הנקודה החלשה בגלל העיסוק שלו בתור סרסור, וקארל יוצר קשר עם ג'יזי ועושה כמה טובות בשבילו כדי להרוויח את האמון שלו. קארל מצליח להשתחל לארגון ופוגש עוד 2 חברים בו, טי-בון מנדז שמנהיג כנופיה מקומית בשם סאן פיירו ריפה, ומייק טורינו - סוחר סמים פשוט (לאחר מכן מתגלה שהוא סוכן ממשלה מושחת). בנוסף, קארל ממשיך לעזור לוו זי במשימות נגד כנופיות אחרות (בעיקר נגד הדה נאנג בויז, כנופיה וייטנאמית בסאן פיירו). וו זי מספר לקארל על פגישת לוקו סינדיקט שצפויה להתרחש, אבל מסביר לו שהוא צריך להרוג את ג'יזי ולהאזין לשיחות טלפון שלו כדי להבין איפה היא תתקיים. קארל מגיע למועדון של ג'יזי, ואחרי מרדף קצר הורג אותו ומקשיב לשיחת הטלפון שקיבל. הוא מודיע לסיזר איפה הפגישה תתקיים, והם מגיעים אליה, הורגים את טי בון ואחרי מרדף סירות גם את ריידר. קארל מבין שנשאר לו להיפטר רק ממייק טורינו, ושוב וו זי מגיע עם מידע שטורינו יעזוב את העיר במסוק. קארל מגיע למסוק, רודף אחריו ומפיל אותו. הוא נעזר שוב בוו זי כדי לאתר מפעל ששימש את הלוקו סינדיקט לייצר סמים, ומפוצץ אותו. בדיוק כשהעסק מתחיל להצליח, הוא מקבל שיחת טלפון מאדם מסתורי שמספר לו שהוא יודע דברים על סוויט. הוא מורה לו להגיע לחווה בטיירה רובאדה, במדבר.
תקציר > עלילה > לוס סאנטוס > המדבר

קארל מגיע לחווה והאדם המסתורי יוצר איתו קשר בעזרת רמקולים. הוא מסביר לו שלפני שידבר איתו על אחיו, קארל צריך להראות לו "ממה הוא עשוי", ושולח אותו לנסוע במשאית 4X4 ברחבי המדבר כדי לבחון אותו. אחרי שקארל מצליח, הוא פוגש את האדם המסתורי ומתברר לו שזה היה מייק טורינו, שזייף את המוות שלו. טורינו מתגלה כסוכן ממשלה מושחת ולא כסוחר סמים שקארל חשב שהוא. טורינו שולח את קארל לבצע עבודות שחורות שהוא לא מסוגל לעשות בגלל התפקיד שלו ומעביר את קארל משימות מתישות במדבר כסוכן ממשלתי, ובסופו של דבר שולח אותו לשדה תעופה נטוש באזור ורדנט מידווס (Verdant Meadows) ומצווה עליו ללמוד לטוס, אחרת הוא ידאג לכך שאחיו יסבול בכלא. קארל מצליח ללמוד לטוס דרך קורס מזורז, וממשיך לעשות עבודות בשביל טורינו. מאוחר יותר הוא פוגש שוב את טרות' ששולח אותו לאזור 69 (פרודיה של אזור 51) כדי לגנוב טכנולוגיה חדשה שמפותחת במקום. קארל נשלח גם לשדוד דבר שנראה הכי חשוד מרכבת צבאית, וחוזר עם נוזל ירוק שטרות' ביקש. אחרי שסיים לעבוד במדבר, הוא מקבל שיחת טלפון מוו זי שמסביר לו שהכנופיה שלו נכנסה ללאס ונטורס וקנתה קזינו באזור.
תקציר > עלילה > לוס סאנטוס > לאס ונטורס

קארל מגיע לקזינו, ושם וו זי מסביר לו שהוא רוצה שקארל יהיה השותף שלו. קארל מסכים, וממשיך לעזור לוו זי ולכנופיה שלו - הפעם מול אויב חדש: המאפיה האיטלקית. קארל נשלח להפחיד חבר במאפיה שקשור לאוטו שלו, ונוהג במהירות מופרזת כדי להפחיד אותו. בסופו של דבר הוא מגלה לו לאיזו משפחה הוא שייך ונשאר נכה ומרותק לכיסא גלגלים. קארל וו זי מתכננים לשדוד את הקזינו של המאפיה ששייך למאפיונר מפורסם בשם סלבטורה לאונה. לכן קארל מתיידד איתו ועוזר לו במלחמה שלו נגד משפחות מאפיה יריבות. בנוסף, קארל מתחזה לבן זוגה של עובדת קזינו בשם מילי פרקינס ומקבל ממנה את כרטיס הזיהוי של הקזינו. לאחר מכן קארל, בסיבוב שגרתי בעיר רואה 2 אנשים מעודדים איש אחר לקפוץ מהגג ומזהה את האיש בתור מאד דוג, הראפר שקארל גנב ממנו את ספר החרוזים ורצח את המנהל שלו. קארל מצליח להציל את מאד דוג על אף שהוא קפץ, ומציע לו להיות המנהל החדש שלו. מאד דוג מסכים.
לפני השוד הגדול, קארל שוב פוגש את טנפני ופולאסקי שמבקשים ממנו להרוג עד מדינה שמחזיק בראיות נגדם, ומסבירים לו שהקריירה שלהם בסכנה. קארל פוגש את טנפני ופולאסקי במדבר אחרי שביצע את העבודה, אבל אז מגלה שהם מתכננים להרוג אותו ואת השוטר הרננדז שמסר ל-FBI מידע עליהם. הרננדז מוכה על ידי טנפני באמצעות את חפירה, וטנפני משאיר את פולסקי עם קארל כדי שיחפור את הקבר שלו ושל הרננדז. קארל מנסה לשכנע את פולאסקי שטנפני הוא הבעיה שלו בזמן שפולאסקי מצמיד לו אקדח לראש, ולפתע הרננדז שכנראה התעלף מהמכה וגרם לפולאסקי לחשוב שהוא מת, מתעורר ומנסה לתקוף את פולאסקי שהורג אותו. פולאסקי מבין שקארל יכול להרוג אותו ומנסה לברוח. אחרי מרדף מכוניות קארל מוציא את פולאסקי מהמכונית שלו ושואל אותו אם יש לו בקשה אחרונה. פולאסקי מבקש את אחות של קארל, שמתעצבן ורוצח אותו.
אחרי הרבה תכנונים קארל והכנופיה של וו זי שודדים את הקזינו. הם מצליחים במשימה שלהם, וקארל מקבל הרבה כסף כתמורה. סלבטורה מתקשר לקארל ומאיים עליו שירצח את כל המשפחה שלו, אבל קארל מתעלם וממשיך בעסקים בעיר. בסופו של דבר מאד דוג מסביר לו שהוא רוצה לחזור לבית שלו בלוס סאנטוס אבל הוא לא יכול משום שהוא נתן אותו לסוחר סמים בשם ביג פאפה, בכיר בכנופיה מקומית בשם ואגוס. קארל והכנופיה של וו זי נוחתים באחוזה של מאד דוג אחרי צניחה, ומחזירים לו אותה אחרי קרב יריות גדול.
תקציר > עלילה > לוס סאנטוס > החזרה ללוס סאנטוס

טורינו יוצר קשר עם קארל ונותן לו עוד משימה מסוכנת - לגנוב מטוס קרב של הצבא ולהרוס 3 ספינות ריגול. אחרי שקארל משלים את המשימה, טורינו פוגש אותו באחוזה של מאד דוג ומבקש ממנו לענות לטלפון. בצד השני של הקו נמצא סוויט, שמודיע לקארל שהוא השתחרר מהכלא. טורינו מבקש מקארל לאסוף את אחיו, ואומר שהוא יצא מהחיים שלו לנצח. אבל כשקארל וסוויט חוזרים לשכונה, הם מגלים שהבאלאס שולטים במעוז של הכנופיה - רחוב גרוב סטריט. הם תוקפים את הבאלאס ומתחילים לגבש תוכנית כדי להרוג את סמוק. הם מגיעים לסוחר סמים שבגד במשפחות גרוב סטריט, ומרביצים לו עד שהוא מגלה להם איפה נמצא ביג סמוק. בסופו של דבר, הם מגלים שרק הסגנים של סמוק יודעים איפה המחבוא שלו. לאחר מכן, קארל מצטרף למאד דוג במרדף אחרי OG Loc, שהפך לראפר מצליח, בגד במשפחות ומחזיק בספר החרוזים של מאד דוג. הם מצליחים לסחוט ממנו את הספר. קארל ממשיך למחוק בעיות ישנות, ועוזר לסיזר ולכנופיה שלו להחזיר את השליטה ברחובות שהיו שלהם בעבר.
משפחת ג'ונסון צופה בטלוויזיה בבית של מאד דוג, ביחד איתו, עם טרות', סיזר ומאקר (כוכב רוק בריטי שקארל פוגש בלאס ונטורס). בטלוויזיה משודר המשפט של טנפני, שנמצא אשם בסחר בסמים ותקיפה מינית ביחד עם עוד פשעים. סוויט וסיזר מנחשים כמה שנים טנפני ישב בכלא, אבל אחרי כמה דקות עורכת הדין של טנפני מתראיינת ומודיעה שהוא לא הורשע בגלל חוסר בראיות. ברחובות פורצת מהומה ענקית (מבוססת על המהומות שפרצו בלוס אנג'לס ב-1992). בצל המהומה, קארל מבין שכדי להגיע לסמוק המשפחות צריכות להחזיר את השליטה בעיר, וקארל משתלט על חלקים נכבדים מהעיר.
קארל וסוויט מתכוננים לקרב האחרון מול ביג סמוק, וקארל מבקש מסוויט לבצע את המשימה לבד כדי לפצות על השנים שבהן נטש את הכנופיה שלו ואת המשפחה שלו. אחרי קרב יריות ארוך קארל מוצא את סמוק בקומה העליונה, והורג אותו. לפני המוות, סמוק מסביר לו שהוא הסתנוור מההזדמנות להרוויח כסף, ושהוא בטוח שאחרי המוות שלו יזכרו את השם שלו. קארל עצוב מהתחושה שהוא הרג את חבר הילדות שלו, אבל לפתע טנפני מופיע ומתכנן להרוג את קארל לפני שהוא בורח מהעיר כדי להינצל מהמהומות. בשנייה האחרונה קארל קורא לסוויט (שלא באמת היה שם) ומסיח את דעתו של טנפני, שמנסה לירות בו ומפספס. קארל לוקח נשק אבל טנפני שרף את הגנרטור של המחבוא וגרם לנפילת החשמל ולהתחלה של שרפה בבניין. קארל נלחם בחברי כנופיות באלאס וואגוס ומצליח לברוח מהבניין. ברגע שקארל מצליח לברוח, סוויט מטפס על הכבאית שטנפני נוסע בה ומנסה להגיע אליו ולהרוג אותו. קארל מבין שאחיו בסכנה, והוא רודף אחרי טנפני כדי להישאר קרוב לסוויט, שבסופו של דבר קופץ לרכב של קארל. שניהם ממשיכים את המרדף בכל רחבי העיר, כששוטרים מנסים להרוג אותם. סוויט עובר למושב הנהג וקארל מטפל בשוטרים. אחרי מרדף ארוך, טנפני מאבד שליטה ונופל מהגשר שמעל רחוב גרוב סטריט. טנפני פותח במונולוג ומסביר שלעולם לא יבינו כמה הוא תרם לעיר בכך שהוא "זרק את הזבל". קארל מגיע אליו ומתכנן לרצוח אותו, אבל סוויט מסביר לו שטנפני ימות מפצעיו ושאין צורך לעורר חשד ולהרוג אותו. קארל, המשפחה, סיזר וטרות' מתכנסים בבית של קארל וחוגגים אבל מבינים שהם עדיין צריכים לטפל בעסקים שלהם. מאד דוג קוטע אותם ומכריז שקיבל אלבום זהב. כולם מריעים לו, וקארל יוצא לרחוב כדי לראות מה מתרחש.
Hot Coffee

בקוד המקור של המשחק היה קיים משחקון (Minigame) שנודע בשם הלא רשמי Hot Coffee (בתרגום חופשי לעברית: קפה חם). המשחקון, אשר בוטל בהפצה הסופית של המשחק ולא היה ידוע דבר על קיומו עד שנת 2005, השנה שבה יצא לאור מוד מעריצים בשם Hot Coffee לגרסת המחשב האישי, מאפשר לשחקנים לבצע עם הדמות הראשית, קארל "סי-ג'יי" ג'ונסון, יחסי מין ויזואליים עם דמויות שונות במשחק.
בעקבות ביקורת נוקשה מהמחוקקים ומהציבור, המשחק קיבל דירוג מחודש של "AO" (למבוגרים בלבד) על ידי ארגון ESRB, מה שגרם לכך שהפצתו של המשחק בצורה קמעונאית נאסרה בארצות הברית וכן המשחק הוסר מהמדפים גם באוסטרליה. גרסה מתוקנת של המשחק, שבה קוד המקור למשחקון הוסר לחלוטין, הופצה מחדש בקמעונאות וכן כטלאי תוכנה.
ביקורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש לכתוב על הביקורת לגבי Hot Coffe Mod, לגבי סיווגו מחדש כ-AO במערכת ESRB והסרת הפונקציה וסיווגו כ-M כפי שהיה במקור.
| פרסים |
| --- | --- |
פרסי IGN לשנת 2004: משחק הפלייסטיישן 2 הטוב ביותר, משחק הפלייסטיישן 2 הטוב ביותר מסוגת האקשן, הסיפור הטוב ביותר של משחק פלייסטיישן 2
פרסי הטובים ביותר והגרועים ביותר של GameSpot לשנת 2004: משחק הפלייסטיישן 2 הטוב ביותר, משחק האקשן-הרפתקאות הטוב ביותר, בחירת הקהל - משחק האקשן-הרפתקאות הטוב ביותר לפלייסטיישן 2, בחירת הקהל - משחק הפלייסטיישן 2 הטוב ביותר, דיבוב הקולות הטוב ביותר, המשחק המצחיק ביותר
פרסי Spike TV למשחקי וידאו לשנת 2004: המשחק הטוב ביותר, הביצועים הטובים ביותר על ידי אדם (זכר), משחק האקשן הטוב ביותר, הפסקול הטוב ביותר
עם הפצתו, זכה המשחק לשבחים רבים, מספר מבקרים כינו אותו כ"המשחק הטוב ביותר שיצא אי פעם לפלייסטיישן 2". באתר Metacritic קיבל המשחק מגולשיו ציון של 94%, וכן הוא דורג כאחד ממשחקי הווידאו הטובים ביותר, על פי גולשי האתר, לפלייסטיישן 2. באתר IGN קיבל המשחק ציון של 9.9 מתוך 10, שזהו הציון הגבוה ביותר שניתן אי פעם באתר למשחק לפלייסטיישן 2. באתר GameSpot קיבל המשחק ציון של 9.6 מתוך 10 ואת פרס בחירת העורך.
ביקורת > מכירות והצלחה מסחרית

ב-3 במרץ 2005 הגיע כותר משחק הווידאו ל-12 מיליון יחידות שנמכרו לפלייסטיישן 2, ובכך הפך לכותר משחק הווידאו הנמכר ביותר בהיסטוריה לפלייסטיישן 2 ונחשב למשחק השני הפופולרי ביותר בסדרת GTA (אחרי GTA V), ונכון ל-26 במרץ 2008 הוא נמכר במעל ל-21 מיליון עותקים לכל הפלטפורמות בהן הוא שווק. מהדורת ספר השיאים של גינס לשנת 2009 דירגה את "Grand Theft Auto: ככותר משחק הווידאו הנמכר ביותר בהיסטוריה לפלייסטיישן 2, עם 17.3 מיליון עותקים שנמכרו לקונסולה זו בלבד, ו-21.5 מיליון עותקים שנמכרו לכל הפלטפורמות להן הוא הופץ. בשנת 2011, דווח כי המכירות עלו, עד כדי כך ש"Grand Theft Auto: הגיע למכירות של כ-27.5 מיליון עותקים לכל הפלטפורמות, דבר ההופך אותו למשחק הנמכר ביותר בכל הזמנים שדורג למבוגרים בלבד על ידי ה-ESRB בלבד.
ב-2009 ציין ספר השיאים של גינס כי בהפקת המשחק השתתפו 861 מדבבים, כאשר מתוכם 174 משמשים כדמויות ראשיות או משניות, ו-687 משמשים כקולות משניים ורקע.
הסברים

1 2  בעיקר גנובות, אם כי ניתן גם לקנות
1 2  לאחר השתלטות
1 2  בעיקר גנובים, אם כי ניתן גם לקנות
↑  בתחילת המשחק עצמו מקבל לרשותו השחקן זוג אופניים, ולאחר מכן ניתן לגנוב
↑  כאשר העבירות שמבצע השחקן קטנות, כגון גנבת כלי רכב, מגיעים שוטרים מקומיים, אך כאשר העבירות גדולת, כגון הפצצות כלי רכב ומטוסים באמצעות בזוקה, מגיעים כוחות צבא ארצות הברית וה-FBI
↑  אם כי עדיין ניתן לטבוע, זה במקרה שבו השחקן אינו שוחה ועל כן הוא נופל מחוסר היכולת לצוף
הערות שוליים

↑  Take-Two Interactive Software — Investor Relations — Take-Two News Release, באתר Phx.corporate-ir.net
↑  San Andreas Now Available for iOS, באתר Rockstar Games, ‏12 בדצמבר 2013
↑  Grand Theft Auto: San Andreas Mobile Coming this December, באתר Rockstar Games
↑  Save a family and a repair a reputation in ‘Grand Theft Auto: San Andreas’ for Windows Phone, באתר The Fire Hose ‏(Microsoft), ‏27 בינואר 2014(הקישור אינו פעיל, 30.07.2018)
↑  87. Officer Tenpenny
1 2 3  Jeff Gerstmann, ‏Grand Theft Auto: San Andreas review, באתר Game Spot, ‏25 באוקטובר 2004(הקישור אינו פעיל, 30.07.2018)
↑  Grand Theft Auto: San Andreas Weekend Update: Street Talking, באתר Game Spot, ‏23 באוקטובר 2004
1 2  Vehicles Guide with images GTA: San Andreas, באתר G-UNLEASHED
↑  GTA San Andreas — Gangs, באתר Gta-sanan.ucoz.net(הקישור אינו פעיל, 30.07.2018)
1 2  Jeremy Dunham, ‏Grand Theft Auto: San Andreas review, באתר IGN, ‏25 באוקטובר 2004
↑  GameSpot's Best and Worst of 2004: Best PlayStation 2 Game, ‏GameSpot
↑  GameSpot's Best and Worst of 2004: Best Action-Adventure Game, ‏GameSpot
↑  GameSpot's Best and Worst of 2004 - Reader's Choice: Best PS2 Action Adventure Game, ‏GameSpot
↑  GameSpot's Best and Worst of 2004 - Reader's Choice: PS2 Game of the Year, ‏GameSpot
↑  GameSpot's Best and Worst of 2004: Best Voice Acting, ‏GameSpot
↑  GameSpot's Best and Worst of 2004: Funniest Game, ‏GameSpot
↑  Grand Theft Auto: San Andreas, ‏Metacritic
↑  PS2 Games, ‏Metacritic
↑  Take-Two Interactive Software, Inc. Reports First Quarter Fiscal 2005 Financial Results, ‏Take-Two Interactive, ‏16 בינואר 2015
↑  Recommendation of the Board of Directors to Reject Electronic Arts Inc.'s Tender Offer, ‏Take-Two Interactive Software, Inc., 26 במרץ 2008
1 2  ספר השיאים של גינס 2009, "שיאי Grand Theft Auto: (עמ' 108 - 109)
↑  Owen Good, ‏GTA IV Overtakes San Andreas in Lifetime Sales Correction, Kotaku, 15 בספטמבר 2011
| Grand Theft Auto |
| --- | --- | --- |
| משחקים | Grand Theft Auto • Grand Theft Auto 2 • Grand Theft Auto III • Grand Theft Auto: Vice City • Grand Theft Auto: San Andreas •  Grand Theft Auto Advance • Grand Theft Auto: Liberty City Stories • Grand Theft Auto: Vice City Stories • Grand Theft Auto IV • Grand Theft Auto: Chinatown Wars • Grand Theft Auto V (Grand Theft Auto Online) • Grand Theft Auto VI |  |
| הרחבות | Grand Theft Auto: London 1969 • Grand Theft Auto: London 1961 • GTA IV: The Lost And Damned • Grand Theft Auto: The Ballad of Gay Tony |  |
| מקומות | Liberty City • Vice City • Los Santos |  |
| --- | --- |
בקרת זהויות :  NLI: 987007539951805171  BnF: cb165999429 (data)  LCCN: sh2006000135  MusicBrainz: 973f8d8d-baa7-4f76-a80a-9b1ef5cdc749 
לוס סאנטוס
סקר האדריכלות העולמי

סקר האדריכלות העולמי היה סקר שנערך בשנת 2010 על ידי כתב העת ואניטי פייר, כדי לקבוע את היצירות החשובות ביותר של האדריכלות העכשווית (אנ'). 52 אדריכלים, מרצים, מבקרי אדריכלות (אנ') מובילים, כולל כמה זוכי פרס פריצקר ודיקאנים של בתי ספר חשובים לאדריכלות נשאלו לחוות דעתם.
הסקר שאל שתי שאלות:
מהם חמשת המבנים, הגשרים או המונומנטים החשובים ביותר שנבנו מאז 1980?
מהי היצירה הגדולה ביותר של האדריכלות עד כה במאה ה-21?
בעוד שמגוון התגובות היה רחב מאוד, יותר ממחצית מהמומחים שנסקרו כינו את מוזיאון גוגנהיים בילבאו מאת פרנק גרי כאחת היצירות החשובות ביותר מאז 1980. האצטדיון הלאומי של בייג'ינג מאת הרצוג ודה מרון היה הבניין שצוין לרוב, על ידי שבעה משיבים, כמבנה המשמעותי ביותר של המאה ה-21 עד כה. יצירותיו של פרנק גרי זכו לרוב הקולות, ואחריהן של רם קולהאס. תוצאת הסקר הביאה את ואניטי פייר  לתייג את פרנק גרי כ"האדריכל החשוב ביותר בעידן שלנו".
תוצאות > היצירות החשובות ביותר מאז 1980

המשיבים ציינו בסך הכל 132 מבנים שונים כאשר התבקשו לציין את חמשת המבנים, המונומנטים והגשרים החשובים ביותר שהושלמו מאז 1980. המקומות הראשונים היו:
מוזיאון גוגנהיים בילבאו (הושלם בשנת 1997) בבילבאו, ספרד מאת פרנק גרי (28 קולות)
אוסף מניל (אנ') (1987) ביוסטון, טקסס מאת רנצו פיאנו (10 קולות)
מעיינות חמים 7132 (אנ') (1996) בואלס (אנ'), שווייץ מאת פטר צומטור (9 קולות)
הבניין הראשי של HSBC ‏ (1985) בהונג קונג מאת נורמן פוסטר (7 קולות)
(6 קולות):
הספרייה המרכזית של סיאטל (אנ') (2004) בוושינגטון מאת רם קולהאס
בניין המדיאטק בסנדאי (2001) בסנדאי, יפן מאת טויו איטו
הגלריה הממלכתית החדשה (אנ') (1984) בשטוטגרט, גרמניה מאת ג'יימס סטירלינג
כנסיית האור (1989) באוסקה, יפן מאת טדאו אנדו
אנדרטת מלחמת וייטנאם (1982) בוושינגטון די. סי. מאת מאיה יינג לין (5 קולות)
(4 קולות):
גשר מיו (2004) בצרפת מאת נורמן פוסטר
המוזיאון היהודי בברלין (1998) בגרמניה מאת דניאל ליבסקינד
(3 קולות):
בניין לוידס (אנ') (1984) בלונדון, בריטניה מאת ריצ'רד רוג'רס
האצטדיון הלאומי של בייג'ינג (2008) ברפובליקה העממית של סין מאת ז'אק הרצוג ופייר דה מירון
בניין מטה CCTV (אנ') (בבנייה משנת 2010 והושלם בשנת 2012) בבייג'ינג מאת רם קולהאס
בית המוזיקה (אנ') (2005) בפורטו, פורטוגל מאת רם קולהאס
קרן קרטייה לאמנות עכשווית (אנ') (1994) בפריז מאת ז'אן נובל
עולם BMW (אנ') ‏ (2007) במינכן מאת קופ הימלבלוי (אנ')
תוספת מוזיאון נלסון-אטקינס לאמנות (אנ') (2007) בקנזס סיטי, מיזורי מאת סטיבן הול
כיכר קופר 41 (אנ') (2009) בניו יורק מאת תום מיין
פארק דה לה וילט (1984) בפריז מאת ברנרד טשומי
מזח אוסנבשי (אנ') (2002) ביוקוהמה, יפן על ידי משרד אדריכלי החוץ (אנ')
כנסיית פטרוס הקדוש (אנ') (2006) בפירמיני (אנ'), צרפת מאת לה קורבוזיה (2 קולות)
תוצאות > היצירה המשמעותית ביותר של המאה ה-21

הבניינים שנקראו לרוב כיצירת האדריכלות הגדולה ביותר עד כה במאה ה-21 היו:
האצטדיון הלאומי של בייג'ינג מאת הרצוג ודה מירון (7 קולות)
כנסיית פטרוס הקדוש מאת לה קורבוזיה (4 קולות)
הספרייה המרכזית של סיאטל מאת רם קולהאס (3 קולות)
בניין מטה CCTV מאת רם קולהאס (2 קולות)
קול אחד: בניין המדיאטק בסנדאי (טויו איטו), גשר מיו (נורמן פוסטר), בית המוזיקה (רם קולהאס), קרן קרטייה לאמנות עכשווית (ז'אן נובל), עולם BMW (קופ הימלבלוי)
ביקורת

מבקר האדריכלות בלייר קמין (אנ') של השיקגו טריביון, מתח ביקורת על סקר "האדרה העצמית", על כך שלא כלל בניינים ירוקים. בתגובה, לאנס הוזי (אנ') מ-Architect Magazine ערך סקר חלופי של מומחי בנייה ירוקה מובילים ומצא כי לא הופיעו בניינים משתי הרשימות, דבר המצביע על כך שהסטנדרטים של "תכנון טוב" ו"תכנון ירוק" אינם מתואמים. פרשנים גם ציינו שכמה מהאדריכלים שנסקרו (אך לא גרי), "אולי לקחו את הכותרת של המגזין קצת יותר מדי ברצינות" והצביעו עבור הבניינים שלהם.
משתתפים

האנשים הבאים השיבו לסקר:
סטן אלן (אנ')
טדאו אנדו
ג'ורג' ביירד (אנ')
דבורה ברקה (אנ')
דייוויד צ'יפרפילד
ניל דנארי (אנ')
האנק דיטמר
רוג'ר דאפי (אנ')
פיטר אייזנמן
מרטין פילר (אנ')
נורמן פוסטר
קנת פרמפטון (אנ')
פרנק גרי
ריצ'רד גלוקמן (אנ')
פול גולדברגר (אנ')
מייקל גרייבס
זהא חדיד
יו הארדי (אנ')
סטיבן הול
הנס הוליין
מיכאל הולצר
מייקל ג'מטררוד (אנ')
צ'ארלס ג'נקס (אנ')
ליאון קרייר (אנ')
דניאל ליבסקינד
תום מיין
ריצ'רד מאייר
רפאל מונאו (אנ')
אריק אוון מוס (אנ')
מוחסן מוסטפאווי (אנ')
ויקטוריה ניוהאוס (אנ')
ז'אן נובל
ריצ'רד אולקוט
ג'ון פוסון (אנ')
סזאר פלי
ג'יימס פולשק (אנ')
כריסטיאן דה פורצמפארק (אנ')
אנטואן פרדוק (אנ')
וולף דיטר פרי (אנ')
ג'קלין רוברטסון (אנ')
ריצ'רד רוג'רס
גוז'ף רייקוורט (אנ')
דילר סקופידיו + רנפרו (אנ')
אנאבל סלדורף (אנ')
רוברט סיגל
ג'ון סילבר (אנ')
ברט סטיל
ברנרד צ'ומי
בן ואן ברקל (אנ')
אנתוני וידלר (אנ')
רפאל וינולי (אנ')
טוד וויליאמס ובילי צין אדריכלים (אנ')
ראו גם

אייקון אדריכלי (אנ')
הערות שוליים

↑  "Vanity Fair's World Architecture Survey: the Complete Results", Vanity Fair, June 30, 2010. Internet Archive.
↑  Tyrnauer, Matt, "Architecture in the Age of Gehry", Vanity Fair, June 30, 2010.
↑  Hosey, Lance, "The G List", Architect Magazine, July 27, 2010.
↑  Glick Kudler, Adrian, "Bilbao Wins, But Which Architects Nominated Themselves to Vanity Fair List?", Curbed LA,  Jun 30, 2010.
מוזיאון גוגנהיים בילבאו בספרד, מאת האדריכל פרנק גרי
האצטדיון הלאומי בייג'ינג ברפובליקה העממית של סין מאת הרצוג ודה מירון
חברה מושלמת

| --- | --- |
כרזת הסרט הרשמית
כרזת הסרט הרשמית
 בימוי:  Drew Hancock 
 הופק בידי:  זאק קרגר רוי לי רפאל מרגלוס .J.D לישפיץ
 תסריט:  דרו הנקוק
 עריכה:  ברט וו. בכמן ג'וש את'יר
 שחקנים ראשיים:  סופי תאצ'ר ג'ק קווייד לוקאס גייג' מייגן סורי הארווי גיין רופרט פרנד
 מוזיקה:  Hrishikesh Hirway 
 צילום:  אלי בורן
 מדינה:  ארצות הברית ארצות הברית
 חברת הפקה:  ניו ליין סינמה  BoulderLight Picture Vertigo Entertainment
 חברה מפיצה:  אולפני האחים וורנר
 הקרנת בכורה:  ישראל 9 בינואר 2025 ארצות הברית 10 בינואר 2025
 משך הקרנה:  97 דק' 
 שפת הסרט:  אנגלית
 סוגה:  מותחן פסיכולוגי
 הכנסות:  36 מיליון דולר  (מרץ 2025)
 www.findyourcompanion.com
 דף הסרט ב־IMDb
 
חברה מושלמת (באנגלית: Companion) הוא סרט מותחן פסיכולוגי אמריקאי שבוים על ידי דרו הנקוק ועל פי תסריטו. בסרט מככבים סופי תאצ'ר, ג'ק קווייד, לוקאס גייג', מייגן סורי, הארווי גיין ורופרט פרנד.
הסרט עלה לאקרנים בישראל ב-30 בינואר 2025, וארצות הברית ב-31 בינואר 2025, בהפצת אולפני האחים וורנר.
תקציר העלילה

עלילת הסרט מתמקדת בג'וש ובת זוגו איריס אשר נוסעים יחד עם חברים לחופשת סוף שבוע באחוזה של מילארדר הממוקמת על שפת אגם. במהלך השהות באחוזה מתגלה שאיריס היא למעשה רובוט מתקדם עם בינה מלאכותית אשר תוכנתה כך שהיא תתפקד כבת הזוג האידיאלית עבור ג'וש. מותו הפתאומי של המילארדר מוביל לשרשרת אירועים בלתי צפויים.
צוות השחקנים הראשי

סופי תאצ'ר – איריס
ג'ק קווייד – ג'וש
לוקאס גייג' – פטריק
מייגן סורי – קאט
הארווי גיין – אלי
רופרט פרנד – סרגיי
הפקה > פיתוח

בפברואר 2023 דווח כי דרו הנקוק החל בעבודות בימוי ותסריט, ובנוסף נמסר כי זאק קרגר, רוי לי, .J.D ליפשיץ רפאל מרגלוס ישמשו כמפיקים בפועל.
הפקה > ליהוק

במאי 2023 הוכרז כי ג'ק קווייד לוהק לגילום התפקיד הראשי. ביוני 2023 נמסר כי סופי תאצ'ר, לוקאס גייג', הארווי גיין, מייגן סורי ורופרט פרנד הצטרפו למצבת השחקנים.
הפקה > צילום

בדצמבר 2023 הסתיימו צילומי הסרט.
הפצה

ב-10 בינואר 2025 עתיד "חברה מושלמת" לעלות לאקרנים בארצות הברית, וב-9 בינואר 2025 בישראל בפורמט ה-IMAX.